11. ΒΑΣΙΛΙΚΟΝ ΔΙΑΤΑΓΜΑ της 4/9 Ιουν. 1918 Περί κανονισμού του χρόνου της υπηρεσίας εν τω Υπουργείω Δικαιοσύνης. Άρθρ.1.-(Ορίζονται ημέραι αργίας του Υπουργείου. Βλ. ήδη άρθρ. 50 του Δημοσιοϋπαλληλικού Κώδικος ν. 1811/1951, τόμ. 2). Άρθρ.2.-Αι εργάσιμοι ώραι εν τω Υπουργείω ορίζονται (εις έξ καθ' εκάστην) καθοριζομένης της ενάρξεως και λήξεως δι' ημερησίας διαταγής του Υπουργού, αναλόγως των ωρών του έτους. Βλ. ήδη άρθρ. 50 του Δημοσιοϋπαλληλικού Κώδικος ν. 1811/1951. Όταν αι εργάσιμοι αύται ώραι μη εξαρκώσι προς αποπεράτωσιν επειγούσης υποθέσεως τμήματος ή γραφείου οι αρμόδιοι υπάλληλοι κατά τας υπό του οικείου προϊσταμένου αναλόγως της ανάγκης γενησομένας παραγγελίας υποχρεούνται να παρατείνωσι την εργασίαν των μέχρι 2 ωρών πέραν του κεκανονισμένου χρονικού ως άνω ορίου. Καθ' ας δε ημέρας το Υπουργείον αργεί, είς των γραμματέων, είς των υπαλλήλων της διεκπεραιώσεως και είς κλητήρ εκ περιτροπής, οριζόμενοι υπό του Γενικού Γραμματέως, υποχρεούνται από της 10 μέχρι της 12 π.μ. να παραμένωσιν εν τω Υπουργείω προς διεκπεραίωσιν, κατά τας οδηγίας του Γενικού Γραμματέως, πάσης υποθέσεως απαιτούσης άμεσον ενέργειαν. Εις τον αυτόν επί της Δικαιοσύνης Υπουργόν ανατίθεται η δημοσίευσις και εκτέλεσις του παρόντος διατάγματος. Σελ.8(α) 172-04 